
Z A P I S N I K

40. sjednice Vijeća Mjesnog odbora „Bruno Bušić“, 22. srpnja 2024. godine u 19.30  sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Iva Ramljak
4. Borna Smrk
5. Marinko Blažević
6. Mirjana Grubišić


Predsjedava Iva Ramljak, predsjednica Vijeća.
Predsjednica konstatira da je nazočno 6 od 7 članova Vijeća, te otvara 40. sjednicu Vijeća Mjesnog odbora.
Predsjednica predlaže dnevni red i pita ima li tko kakvih dodatnih prijedloga.
Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Aktualna komunalna problematika
2. Izvješća, pitanja i prijedlozi



Ad. 1. Aktualna komunalna problematika


a) Predsjednica obavještava Vijećnike kako je zaprimljen upit građana radi zamjene rasvjete u ulici Ante Jakšića na način da se postojeća rasvjeta zamijeni led rasvjetom. 

Predsjednica otvara raspravu. U raspravi sudjeluju svi vijećnici.

Predsjednica ističe kako bi se takva inicijativa trebala predložiti za područje cijelog mjesnog odbora. Vijećnik Blažević ističe kako je potrebno poslati požurnicu radi obnove rasvjete, odnosno uvođenje usmjerene rasvjete radi uštede energije i svjetlosnog onečišćenja.

b) Predsjednica obavještava Vijećnike kako je zaprimljen zahtjev g. Maria Božića, stanara na adresi Ul. Vladimira Vidrića 15, koji se odnosi na postavljanje šupljih nosivih elemenata - travnih rešetki na javnoj površini između kolnika i nogostupa, uz prilaz parkirnom prostoru stambenog objekta.

Predsjednica otvara raspravu. U raspravi sudjeluju svi prisutni vijećnici. Nakon razmatranja zahtjeva i uvida u pozitivno mišljenje nadležnog gradskog ureda, Vijećnici Mjesnog odbora Bruno Bušić jednoglasno daju pozitivno mišljenje vezano za  predloženi zahvat te jednoglasno donose

Zaključak
o davanju suglasnosti za postavljanje travnih rešetki na javnu površinu u Ul. V. Vidrića 

1. Vijeće Mjesnog odbora „Bruno Bušić“ suglasno je sa zahtjevom stranke Mario Banožić:

· za postavljanjem travnih rešetki na javnoj površini o vlastitom trošku na lokaciji Ul. Vladimira Vidrića 15


2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


c) Predsjednica navodi kako su stanari na lokaciji Borongaj aerodrom 9A/9B zatražili uređenje pristupa zgradi budući da je prilikom asfaltiranja ceste potrebno ostalo neuređeno.

Predsjednica otvara raspravu. U raspravi sudjeluju svi prisutni Vijećnici.

Vijećnici jednoglasno donose zaključak o uređenju prilazne staze na adresi Borongaj aerodrom u zoni stambene zgrade Borongaj aerodrom 9 A i 9 B.

Zaključak
o uvrštavanju u Plan komunalnih potreba 

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u Plan komunalnih potreba uvrsti:
· uređenje prilazne staze na adresi Borongaj aerodrom u zoni stambene zgrade Borongaj aerodrom 9 A i 9 B.

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

d) Potpredsjednica obavještava Vijećnike kako je u odnosu na sanaciju korijenskog sustava u ulici K. S. Gjalskog zaprimila drugačije mišljenje struke u odnosu na pristupu projektu. 

Vijećnik Marinko Blažević ističe kako je potrebno odraditi stručni očevid sukladno prethodnoj odluci Vijeća Mjesnog odbora kako bi se predložilo najkvalitetnije rješenje. Potpredsjednica je suglasna da je za odabir najboljeg rješenja potrebno mišljenje struke.

e) Vijećnica Bojana Jurički je zaprimila zahtjev za zamjensku sadnju na adresi Ante Jakšića 2 budući da su na južnoj strani bila 2 stabla prethodno uklonjena, a nisu ponovno posađena. Sa sjeverne strane predlažu zamjensku sadnju u odnosu na jedno uklonjeno stablo.

Predmetni zahtjev poslat će se na postupanje nadležnim službama.


Ad 2. Izvješća, pitanja, prijedlozi


Vijećnik Marinko Blažević obavještava Vijećnike kako je zaprimio informaciju kako se na području mjesnog odbora uvodi optički internet.

Pitanja i prijedloga nema i ovime je iscrpljen dnevni red.

Predsjednica u 20:30 zatvara 40. sjednicu VMO.

Zagreb, 22. srpnja 2024.

                                                                       Predsjednica Vijeća Mjesnog odbora
							      „Bruno Bušić“

					                          Iva Ramljak,  mag.iur.	

